ร้านเบเกอรี่ และขนมหวานสไตล์ญี่ปุ่น ที่มีขนมหวานสีสวย รสชาตินุ่มนวลให้เลือกมากมายหลากหลายชนิด เช่น Macaron ที่มีรสชาติและไส้ต่างๆ ไม่ได้จำกัดอยู่แค่ หนึ่งหรือสองไส้เท่านั้น รวมไปถึงวิธีการทำของ Macaron ที่มีความพิถีพิถัน จนมากลายมาเป็นแต่ละสี เช่น รส Lavender White Chocolate ที่ทำมาจากดอก Lavender จากฝรั่งเศสจริงๆ สำหรับเมนูที่สอง คือ Mochi Cake ที่มีด้วยกันถึง สามไส้ ถ้าชอบแบบหวานอมเปรี้ยว ก็ต้องเลือก ไส้ raspberry mousse ที่สอดไส้ strawberry ลูกโตแต่ถ้าชอบแบบรสชาติญี่ปุ่นแท้ก็ต้องเลือกไส้ชาเขียวถั่วแดงและที่สำคัญที่สุด คือ ขนม Mochi Cake นี้ หาทานได้เฉพาะที่ร้านเท่านั้น ไม่ควรพลาดอย่างยิ่ง เมนูแนะนำเมนูต่อมา คือ Sweet potato Mont Blanc ที่ม่วงสดใส หน้าตาน่ารัก ไม่ได้เจอสีสังเคราะห์แต่อย่างใด เพราะสีม่วงที่เห็นนั้นได้มาจากสีธรรมชาติของมันญี่ปุ่นสีม่วงซึ่งเป็นส่วนผสมหลักของขนมชนิดนี้ และ เมนูสุดท้ายเป็นการนำความต่างด้านรสชาติมาผสมผสาน จนออกมาเป็น Chocolate Caramel Choux เพราะส่วนบนสุดนั้น ข้างในจะเป็นไส้ Creamy Chocolate ที่เข้มข้นมาก ให้รสชาติ Chocolate แท้ และส่วนล่างที่ทำเป็นฐาน เป็นครีม Caramel Chantilly ที่มีรสนุ่มละมุนลิ้น พอรับประทานคู่กันแล้วจะได้ความลงตัวของรสชาติ